  Майя Бывальцева 10-тӥ тулыспалэ Иж тыметысь но Иж шурысь вуэз лэзьыны кутскозы. Тудву азьын вулэсь вадесгожзэ нуналаз 2-3 сантиметрлы кулэстозы. Со сярысь Ижкар администрацилэн пресс-службаез ивортӥз. Вуэз лэзён ужъёсты 25-тӥ южтолэзьлы йылпумъяны чаклало МЧС алэ: вуэз лэзён дыръя йӧ пилиськылыны быгатоз, соин валче йӧ вылэ потанлэсь возиськыны кулэ. Шуэрес учыр кылдыку, 112 номеро телефонэ яке Ижкарысь дежурно-диспетчерской ёзэсэ 57-25-12 телефонъя жингыртоно.  Ватсалом, озьы ик 10-тӥ тулыспалэ Вотка но Камбарка тыметъёсысь вуэз лэзьыны кутскозы, Пудэм тыметысь - 10-тӥ южтолэзе. Тегъёс: Ижкар МЧС Камбарка Яр Удмуртия тудву тымет Вотка  